Reagime pas sulmeve në Siri
Aleatët perëndimorë të Amerikës i përshëndetën operacionet si një përgjigje e nevojshme pas sulmeve me armë kimike të regjimit të Asadit
Qeveria siriane është përpjekur të përcjellë një mesazh sfidues pas sulmeve, duke postuar një video në median sociale ku shihet Presidenti Bashar Al Assad duke ardhur sot në mëngjes në zyrë, shoqëruar me diçiturën: “Mirëmëngjes Qëndresë”. Gjëmimet e sulmeve të Shteteve të Bashkuara dhe aleatëve në Siri janë ndjerë në të gjithë botën dhe janë përcjellë me reagime të ndryshme. Rusia reagoi me revoltim të hapur. Në një deklaratë të presidentit Vladimir Putin thuhet: “Moska e dënon në mënyrën më të fortë sulmin”. Një gjeneral rus tha se Moska mund ta pajisë Sirinë me një sistem më të avancuar raketash. Kina ka bërë thirrje për gjakftohtësi, duke theksuar se synimi duhet të jetë ulja e tensioneve dhe puna për një zgjidhje politike të konfliktit. Kryeministrja britanike Theresa May, vendi i së cilës ishte i angazhuar në sulmin e fundit në Siri, tha se goditjet ishin të nevojshme pasi përpjekjet diplomatike për të ndalur përdorimin e armëve kimike kishin dështuar, falë vetos së Rusisë në Këshillin e Sigurimit. Ndërkaq, aleatët perëndimorë të Amerikës kanë reaguar duke mbështetur sulmin si një përgjigje e merituar ndaj sulmeve kimike. Gjermania, Kanadaja, Australia dhe Japonia shprehën mbështetje për veprimet amerikane. Ndërkaq, Presidenti i Këshillit Evropian Donald Tusk tha se “blloku qëndron përkrah aleatëve tanë, në anën e drejtësisë”. Kryeministri italian Paolo Gentilioni mbajti një konferencë për shtyp ku tha se goditjet ishin motivuar nga sulmi i qeverisë siriane me armë kimike. Sulme të tilla qeveria siriane ka bërë edhe më parë, tha kryeministri italian, duke theksuar se bota nuk mund të lejojë akte të tilla. , tha Kryeministri Gentilioni. Edhe Ministrja gjermane e Mbrojtjes, Ursula von der Leyen, shprehu mbështetje për sulmet ajrore të aleatëve. , tha zonja von der Leyen.